TTCL ขาขึ้นรอบใหม่! บวก 2.09% โบรกฯชู 4 ปัจจัยเด่นหนุนแนะซื้อเป้า 25 บ.
TTCL ขาขึ้นรอบใหม่! บวก 2.09% โบรกฯชู 4 ปัจจัยเด่นหนุนแนะซื้อเป้า 25 บ. โดย ณ เวลา 10.21 น. อยู่ที่ระดับ 19.50 บาท บวก 0.40 บาท หรือ 2.09% ด้วยมูลค่าซื้อขาย 88.25 ล้านบาท
29 ม.ค. 2561

ผู้สื่อข่าวรายงานว่า บริษัท ทีทีซีแอล จำกัด (มหาชน) หรือ TTCL  ณ เวลา 10.21 น. อยู่ที่ระดับ 19.50 บาท บวก 0.40 บาท หรือ 2.09% ด้วยมูลค่าซื้อขาย 88.25 ล้านบาท

บล.เอเชีย เวลท์ ระบุในบทวิเคราะห์วันนี้(29ม.ค.) ว่า TTCL คาดว่ามีปัจจัยพื้นฐานเปลี่ยนแปลงไปในทางที่ดีขึ้น ได้แก่ 1.ธุรกิจรับเหมาก่อสร้าง ได้งานสำคัญเป็น Backlog เพิ่มจาก PTTGC และ SCC 2. ธุรกิจไฟฟ้าเดิม Ahlone ขนาด 120 เมกะวัตต์ที่เมียนมาร์ สามารถกลับมาดำเนินการผลิตได้ตามปกติและสร้างผลกำไรต่อปีราว 240 ล้านบาท
3.คาดหวังมีดีลโรงไฟฟ้าก๊าซธรรมชาติในเมียนมาร์หนึ่งแห่งซึ่งคาดว่าจะได้เริ่มดำเนินการก่อนโรงไฟฟ้า Kayin ขนาด 1,280 เมกะวัตต์ ในเมียนมาร์
4.คาดว่าโรงไฟฟ้า Kayin จะได้ MOA ในช่วงครึ่งแรกปี 61 แม้จะล่าช้าจากกำหนดเดิมคือสิ้นปี 2560 แต่คาดว่ายังไม่หมดโอกาสนี้ไป ประเมินมูลค่าเหมาะสมใหม่ได้เท่ากับ 25 บาทต่อหุ้น ตามวิธี Sum-of-the-Part ธุรกิจรับเหมาก่อสร้าง เพิ่มจากเดิม 15 บาท เป็น 20 บาท ธุรกิจไฟฟ้า Ahlone ขนาด 120 เมกะวัตต์ เท่ากับ 5 บาทต่อหุ้น